Wes Transvaal se plant-venster is nou toe, terwyl slegs 70% mielies geplant is in die streek. Die hoëveld se toestande lyk normaal, en is daar positiewe verwagtinge. Ons staar daarom 'n situasie van oorskot in die oog, selfs al stroop die boere nie 'n pit mielies in die nuwe seisoen. Hierdie faktore veroorsaak dat daar nie 'n mark vir mielies is nie, wat die prys onder druk hou.
Die internasionale omgewing is besig om meer vertroue in Suid Afrika terug te kry. Hierdie is goeie nuus vir die wisselkoers, wat duidelik is in die huidige rand-versterking. Gister (16.01.2018) het die rand binne 'n uur en 'n half versterk vanaf R12.35 tot R12.22 aan die vooraand van die rentekoers besluitneming van Donderdag. Die sterk versterking in die ZAR het 'n dramatiese verlaging in SAFEX mielie-pryse veroorsaak. Dit word verwag dat rentekoerse onveranderd gelaat gaan word, en dus verdere versterkings-potensiaal in die rand kan beteken.